laion/Wikipedia-Exotic huggingface dataset:
יחסי אורוגוואי–אנגולה

יחסי אורוגוואי–אנגולה הם היחסים שבין הרפובליקה המזרחית של אורוגוואי לרפובליקת אנגולה. בשנת 2003 חתמו שתי המדינות על הסכם דו צדדי טכני, מדעי, תרבותי וכלכלי. במהלך תחילת שנות האלפיים היקף הסחר בין שתי המדינות היה קטן, אך הוא גדל כאשר אורוגוואי החלה לקנות נפט ומכרה דגים, אורז, בקר ועוד סחורות לאנגולה. לשכת המסחר האורוגוואי-אפריקאית, המכסה את הסחר בין אורוגוואי למדינות אפריקה, אחראית גם על הסחר בין אורוגוואי לאנגולה. שתי המדינות חברות בארגון ה-"G77". לאורוגוואי שגרירות בלואנדה. לאנגולה יש שגרירות בברזיליה, המשמשת גם כשגרירות באורוגוואי. "Uruguay-Angola Agreement" (בספרדית). Parliament of Uruguay. 20 באוקטובר 2003. אורכב מ-המקור ב-23 בדצמבר 2014. {{cite web}}: (עזרה) "Angola and Uruguay" (בספרדית). El Observador. 12 במרץ 2013. אורכב מ-המקור ב-29 במאי 2013. נבדק ב-20 בדצמבר 2014. {{cite web}}: (עזרה) Angola-Uruguay trade (אורכב 20.12.2014 בארכיון Wayback Machine) "Uruguayan-African Chamber of Commerce". אורכב מ-המקור ב-2014-12-19. נבדק ב-2014-12-20. Embassy of Uruguay in Luanda Angolan Embassy in Brasília
יחסי קוריאה הצפונית – רואנדה

יחסי קוריאה הצפונית–רואנדה הם היחסים שבין הרפובליקה הדמוקרטית העממית של קוריאה לרפובליקת רואנדה. במהלך המלחמה הקרה, מרבית הממשלות ברואנדה היו אנטי-קומוניסטיות, אך למרות זאת ממשלת קוריאה הצפונית שמרה על יחסי ידידות עם רואנדה וסיפקה לה סיוע התפתחותי. אחת הדוגמאות לכך היא פריסת צוות צפון קוריאני בשנת 1978 ו-1979, כדי לסייע בהקמת בריכות דגים לגידול קרפיון אסייתי ברואנדה. בשנות ה-80, חלק מחברי החזית הפטריוטית של רואנדה אומנו על ידי חיילים צפון-קוריאנים בעת שהתאמנו יחד עם צבא אוגנדה. כשניצח פול קגאמה בבחירות לנשיאות רואנדה בשנת 2010, פרסמה ממשלת קוריאה הצפונית הודעת ברכה על ניצחונו.[דרושה הבהרה] במוזיאון הידידות הבינלאומית שבקוריאה הצפונית מוצגות לראווה מספר גדול של חרבות וחניתות עתיקות מרואנדה, שהובאו לשליטי קוריאה הצפונית במהלך השנים. Soden, Dennis; Steel, Brent R., eds. (1999). Handbook of Global Environmental Policy and Administration. Boca Raton: CRC Press. p. 284. ISBN 082-471-989-1. "North Korea Congratulates Kagame on election win". Rwanda News Agency. Kigali. 18 באוגוסט 2010. אורכב מ-המקור ב-2018-09-06. נבדק ב-26 בדצמבר 2014. {{cite news}}: (עזרה) Kwon, Heonik; Chung, Byung-Ho (2012). North Korea: Beyond Charismatic Politics. Lanham: Rowman & Littlefield. p. 134. ISBN 144-221-577-1.
יחסי פינלנד–קניה

יחסי פינלנד–קניה הם היחסים שבין רפובליקת פינלנד לרפובליקת קניה. פינלנד הכירה בקניה ב-13 בדצמבר 1963. שתי המדינות כוננו יחסים דיפלומטיים ב-14 ביוני 1965. בשנת 2014 סך הסיוע בפיתוח שהשקיעה פינלנד בקניה עמד על 13.9 מיליון אירו. בשנת 2013 היקף הסחר בין פינלנד לקניה עמד על 35 מיליון אירו. קניה ייצאה סחורות בשווי 17 מיליון אירו לפינלנד ופינלנד ייצאה סחורות בשווי 18 מיליון אירו לקניה. קניה ייצאה בעיקר מוצרי גננות, תה וקפה, ופינלנד ייצאה בעיקר טכנולוגיות תקשורת מידע וציוד תחנות כוח. בשנת 2014 חתמו שתי המדינות על חוזה מיסוי כפול לקידום סחר והשקעות. בשנת 2013 ביקרו בקניה כ-2,000 פינים, בעוד שהקהילה הקנייתית בפינלנד מונה כ-700 קנייתים. לפינלנד יש שגרירות בניירובי וקונסוליית כבוד במומבסה. קניה מיוצגת בפינלנד על ידי השגריר המוצב בסטוקהולם שבשוודיה. Kenya, Finland set to sign double taxation pact | TradeMark East Africa, www.trademarkea.com
יחסי אוסטרליה – איחוד האמירויות הערביות

יחסי אוסטרליה–איחוד האמירויות הערביות (באנגלית: Australia–United Arab Emirates relations, בערבית: العلاقات الأسترالية الإماراتية) הם היחסים בין הקהילייה של אוסטרליה ובין איחוד האמירויות הערביות. בפברואר 2010 ערך שייח' עבדאללה בן זייד אל נהיאן, שר החוץ של איחוד האמירויות הערביות, ביקור רשמי ראשון באוסטרליה. במהלך הסיור נחתם זיכרון דברים על הקמת ועדה משותפת לעניינים קונסולריים על ידי נהיאן ושר החוץ האוסטרלי סטיבן סמית'. איחוד האמירויות הערביות מזוהה על ידי אוסטרליה כשוק הגדול ביותר שלה באזור המפרץ הפרסי. נכון לשנים 2008–2009, היקף הסחר בין המדינות הוערך ב-5.5 מיליארד דולר. מתוכם, היצוא האוסטרלי לאיחוד האמירויות היה 3.6 מיליארד דולר, בעוד שהייצוא של האיחוד האמירויות לאוסטרליה היה 1.9 מיליארד דולר (כשרובו הוא יבוא נפט גולמי בשווי של 1.7 מיליארד דולר). לאוסטרליה יש שגרירות באבו דאבי וקונסוליית כללית בדובאי. לאיחוד האמירויות הערביות יש שגרירות בקנברה. המועצה ליחסי אוסטרליה-הערבים UAE Foreign Minister visit to Australia - Australian Government (DFAT)
יחסי אוסטרליה–קניה

יחסי אוסטרליה–קניה הם היחסים שבין הקהילייה של אוסטרליה לרפובליקת קניה. שיתוף הפעולה בין המדינות היה חזק תמיד, בעיקר בשל העובדה ששתי המדינות היו שייכות לחבר העמים הבריטי. שתי המדינות גם משתייכות לאיגוד שפת האוקיינוס ההודי. במאי 2012 נפגשו שר החוץ הקנייתי והנציב העליון האוסטרלי. לאוסטרליה יש נציבות עליונה בניירובי. לקניה יש נציבות עליונה בקנברה. מדיה וקבצים בנושא יחסי אוסטרליה–קניה בוויקישיתוף "Diplomatic Appointment - High Commissioner to Kenya, 31 August 2010, Australian Minister for Foreign Affairs and Trade". Foreignminister.gov.au. 2010-08-31. נבדק ב-2016-10-20. "Ministry of Foreign Affairs, Republic of Kenya". Mfa.go.ke. 2016-10-16. נבדק ב-2016-10-20. "Kenya - Department of Foreign Affairs and Trade". Dfat.gov.au. 2014-10-08. נבדק ב-2016-10-20.
אן לי

אן לי (באנגלית: Ann Lee; נולדה ב-12 בנובמבר 1967 בשם אנרלי אמה גורדון), היא זמרת יורודאנס בריטית-איטלקית, שכיכבה כזמרת הראשית בלהיטי יורודאנס רבים במהלך שנות ה-90 של המאה ה-20. היא ידועה בעיקר בזכות להיטה "2 Times" משנת 1999. לאחר שעברה להתגורר באיטליה בסוף שנות ה-80, התגלתה לי על ידי ציד כישרונות. בעקבות כך שימשה כזמרת הראשית בשירי יורודאנס, בהם כיכבה תחת שמות במה שונים, בהם, "Anne", "DJ Space'C", "Lolita", "A Kay BJ", "Alex", "Wienna" ו-"TH Express". בנוסף לכך היא הייתה שותפה גם בהפקת מספר סינגלים בז'אנר היורוביט עם חברת ההקלטות האיטלקית A.Beat-C. תחת השמות "Annerley Gordon" ו"Annalise". גורדון זכתה לקרדיט כאחד מהיוצרים של הקומפוזיציה של השיר "The Rhythm of the Night" (אנ'), אשר הופק על ידי חברת התקליטים DWA על ידי ההרכב המוזיקלי האיטלקי קורונה. סינגל הסולו הראשון של אן לי היה "2 Times" יצא במקור לשווקים בשנת 1998 תחת שם הבמה "Ann Lee". הסינגל יצא במהדורה מחודשת בתחילת 1999, וגרסה זו כיכבה בצמרת המצעדים באוסטריה, צרפת, גרמניה, איטליה, הולנד, נורווגיה, דנמרק אוסטרליה וניו זילנד. הסינגל הגיע למקום השני במצעד הבריטי, מולדתה של לי. השיר זכה בהמשך להצלחה נוספת, כאשר נעשה בו שימוש בפסקול הסרט "Head over Heels" (אנ') משנת 2001. הסינגל השני של אן לי, "Voices", לא הצליח לשחזר את ההצלחה של הסינגל הראשון שלה, על אף שהצליח להגיע למצעד ה-Top 10 שלצ'כיה, דנמרק וספרד, ולמצעד ה-Top 30 בבריטניה. בשנת 2007 הוציאה אן לי אלבום אולפן חדש בשם "So Alive", שכלל את הסינגל "Catches Your Love". בשנת 2009 הוציאה לי סינגל חדש, "2 People", אותו הפיקה עם חברת ההקלטות Off Limits. 1999: Dreams 2007: So Alive 1999: 2 Times 1999: Voices 2000: Ring My Bell 2001: So Deep 2007: No No No 2007: 2 Times 2007 2009: 2 People אתר האינטרנט הרשמי של אן לי אן לי, ברשת החברתית אינסטגרם אן לי, סרטונים בערוץ היוטיוב אן לי, באתר אפל מיוזיק (באנגלית) אן לי, באתר ספוטיפיי אן לי, באתר AllMusic (באנגלית) אן לי, באתר MusicBrainz (באנגלית) אן לי, באתר דיזר אן לי, באתר Yandex.Music (ברוסית) אן לי, באתר Discogs (באנגלית) אן לי, באתר Songkick (באנגלית) אן לי, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
העבודה-גשר

העבודה–גשר הייתה רשימה משותפת למפלגות העבודה וגשר לבחירות לכנסת העשרים ושתיים. הרשימה דגלה בסוציאל-דמוקרטיה ובמיסוי פרוגרסיבי והייתה בעלת מצע חברתי-כלכלי ברובו. ב-18 ביולי 2019 הודיעו עמיר פרץ, יושב ראש העבודה, ואורלי לוי-אבקסיס, יושבת ראש גשר, על ריצה משותפת בבחירות. פרץ החליט כי הרשימה לא תתאחד עם מפלגות נוספות. בנוסף הודיע שלא יצטרף לממשלת נתניהו ושימליץ לנשיא על בני גנץ כמועמד להרכבת הממשלה. סתיו שפיר פרשה ממפלגת העבודה והצטרפה לרשימת המחנה הדמוקרטי כיו"ר רשימת התנועה הירוקה, לצד יעל כהן פארן. גם יפעת ביטון מגשר עזבה למפלגת ישראל דמוקרטית. חברי הכנסת שלי יחימוביץ', אבי גבאי וטל רוסו הודיעו שיפרשו מפעילות פוליטית. באוגוסט 2019 גילח עמיר פרץ את שפמו לאחר 47 שנים. הוא הסביר שעשה זאת כדי להבהיר שמפלגתו ומפלגת גשר בראשות אורלי לוי לא ישבו יחד עם נתניהו בממשלה בשום מצב: "החלטתי להסיר את השפם כדי שכל עם ישראל יבין בדיוק מה שאני אומר ויוכל לקרוא את שפתיי – לא אשב עם ביבי". בבחירות לכנסת ה-22 זכתה הרשימה בשישה מנדטים. ב-13 בינואר לקראת הבחירות לכנסת ה-23, החליטה העבודה-גשר לרוץ ברשימה משותפת יחד עם מרצ. הרשימות קבעו כי יפרדו לסיעות נפרדות, מיד לאחר הבחירות לכן מדובר כבלוק טכני בלבד. עמיר פרץ ואורלי לוי-אבקסיס מוקמו במקומות הראשון והשני בהתאמה בבלוק המשותף, כאשר שאר חברי מרצ והעבודה משולבים בעשיריה הראשונה כזוגות באופן שווה. הרשימה המשותפת רצה עם הפתק "אמת". מיד אחרי הבחירות ועל רקע מחלוקת סביב האפשרות של ממשלת מיעוט בתמיכת הרשימה המשותפת, התפצלה גשר לסיעה נפרדת, ובכך שיתוף הפעולה חדל להתקיים. מצע הרשימה הוא חברתי-כלכלי ברובו והיא דוגלת בערכי שמאל חברתיים מובהקים בתחומי הדיור, הכלכלה, הבריאות והחינוך. הרשימה מציעה מתן סיוע לשכבות החלשות וחיזוק הפריפריה. במישור המדיני-ביטחוני הסיעה מאמינה בפתרון שתי המדינות. רשימת חברי המפלגה אשר נחברו ונכנסו לכנסת העשרים ושתיים: מקרא:      העבודה,      גשר       עמיר פרץ       אורלי לוי-אבקסיס       איציק שמולי       מרב מיכאלי       עמר בר-לב       רויטל סויד אתר האינטרנט הרשמי של העבודה-גשר העבודה–גשר, באתר המכון הישראלי לדמוקרטיה לעקרונות ההסכם של מפלגת העבודה עם מפלגת "גשר", באתר מפלגת העבודה יובל קרני, שריונים ושם חדש: ההסכם בין אורלי לוי-אבקסיס לעמיר פרץ, באתר ynet, 18 ביולי 2019 טל שניידר, ‏ריד מיי ליפס: מה עשה עמיר פרץ כדי שיבינו שלא ישב עם נתניהו?, באתר גלובס, 25 באוגוסט 2019 עמית סגל, ‏עמיר פרץ הוריד את השפם והצהיר: קראו את שפתיי, באתר ‏מאקו‏, 25 באוגוסט 2019 אריק בנדר, ‏הוועידות של העבודה ומרצ אישרו ברוב קולות את האיחוד בשמאל, באתר מעריב אונליין, 14 בינואר 2020 רשימת מועמדים: העבודה - גשר, באתר bechirot22.bechirot.gov.il
מכבי צור שלום

מכבי צור שלום היא מועדון כדורגל מהעיר קריית ביאליק. הישג השיא של הקבוצה הייתה בעונת 2005/2006 כאשר שיחקה בליגה הארצית, אך נשרה בסיומה חזרה לליגה א'. בשנת 2020 התאחדה הקבוצה הבוגרת עם מכבי עירוני קריית אתא וכיום שמה הוא מכבי עירוני קריית אתא ביאליק. מאז הקמתה שיחקה הקבוצה בליגות הנמוכות, אך מסוף שנות התשעים רשמה עליית ליגה שלוש פעמים במשך שש שנים. בשנת 1999 העפילה הקבוצה מליגה ג' לליגה ב'. בשנת 2002 העפילה הקבוצה מליגה ב' לליגה א'. בשנת 2005 העפילה הקבוצה מליגה א' לליגה הארצית. הקבוצה שיחקה במשך שנים במגרש השכונתי בקרית ביאליק, אך דווקא בעקבות ההעפלה לליגה הארצית, נאלצה הקבוצה לעזוב את המגרש הביתי, שכן מגרש זה אינו נמצא מתאים לאירוח משחקים בליגה הארצית. לכן הקבוצה נאלצה לנדוד למגרשים בטירת כרמל ובקריית אתא. הנדודים הללו הפריעו לקבוצה, שהסתבכה במאבקי תחתית קשים. הפסד להפועל רמת גן בבית שלושה מחזורים לסיום העונה הביא לירידתה המעשית בחזרה לליגה א' והשאיר בדיעבד את הפועל רמת גן בליגה הארצית. בעונת 2008/2009 ייצגה מכבי צור שלום את ישראל בתחרות גביע האזורים של אופ"א, מפעל ספורט שנועד לקבוצות אירופאיות מהליגות הנמוכות. ב-27 ביולי 2020 התאחדה הקבוצה עם מכבי עירוני קריית אתא. הקבוצה הבוגרת חדלה להתקיים בפני עצמה, בעוד קבוצות הילדים והנוער נשארו כשני מועדונים נפרדים. הקבוצה הבוגרת החדשה מאז נקראת מכבי עירוני קריית אתא ביאליק. אליפות ליגה ג' (1): 1998/1999 אליפות ליגה ב' (1): 2001/2002 אליפות ליגה א' (1): 2004/2005 מכבי צור שלום, ברשת החברתית פייסבוק מכבי צור שלום באתר ההתאחדות לכדורגל בישראל מכבי צור-שלום \ תעודת זהות איחוד היסטורי בין הקבוצות מכבי צור שלום ומכבי קריית אתא הוליד קבוצה משותפת, באתר חדשות חיפה קריות, 29 ביולי 2020
יחסי ישראל–מוזמביק

יחסי ישראל–מוזמביק הם היחסים בין ישראל למוזמביק. בין המדינות מתקיימים יחסים דיפלומטיים, פוליטיים, צבאיים, מסחריים, כלכליים ותרבותיים. לישראל אין שגרירות במוזמביק, אך היא מיוצגת על ידי שגריר שאינו תושב מלואנדה, בירת אנגולה. היחסים בין המדינות הוקמו לראשונה ביולי 1993 בטקס בבניין האו"ם. ההסכם נחתם על ידי שגריר ישראל באו"ם גד יעקובי ומקבילו המוזמבי פדרו קומיסאריו אפונסו. במרץ 2016 ביקר ראש הנציבות הפרלמנטרית לחוק החוקתי אדסון מקוצ'ואה בירושלים במסגרת ועידת ישראל ואפריקה: פוליטיקה ומנהיגות. את הכנס ארגן משרד החוץ הישראלי, מכון המחקר. ג' טרומן, האוניברסיטה העברית בירושלים והמרכז האפריקאי לשלום ודמוקרטיה. משלחת של פקידים מוזמביקאים ביקרה בישראל בחודש שלאחר מכן. הם קיימו שיחות על ניהול משק המים, חקלאות ומטאורולוגיה. בשנת 2017 הארגון המוזמביקאי "ידידי ישראל הנוצרים של מוזמביק" התאמץ ברמה הממשלתית לפתוח שגרירות ישראלית ישירה למפוטו ושגרירות מוזמביקית במדינת ישראל. באוקטובר 2018 זכתה חברת Mottech Water Solutions Ltd הישראלית במכרז להתקנת מערכת השקיה אלחוטית במוזמביק. לפני כן, מוטק עבדה על פרויקטים דומים בדרום אפריקה מזה 10 שנים. במרץ 2019 סייעה ממשלת ישראל למוזמביק שנפגעה בציקלון אידאי. ישראל שלחה סיוע הומניטרי למוזמביק, כולל מערכות לטיפול במים. באמצע שנות התשעים הקהילה היהודית במדינה הייתה קטנה ביותר, אולם בית כנסת נשמר במפוטו. הכדורגלן מוזמביקני ז'ניטו (אנ') חי בישראל ושיחק במועדון הכדורגל סקציה נס ציונה בשנים 2010–2011. אתר משרד החוץ לישראל חברים נוצרים אמיתיים במוזמביק
נוקיה 208

נוקיה 208 הוא טלפון סלולרי מתוצרת נוקיה. הדגם הושק לראשונה באפריל 2013 יחד עם נוקיה 207. המכשיר מעוצב כמו מכשירים אחרים בדור שלפני הסמרטפון, והוא כולל לוח מקשים ומסך TFT LCD בגודל 2.4 אינץ' ברוזולוציה של 240X320. המכשיר כולל מצלמה ללא מבזק, ברזולוציה של 1.3 מגה פיקסל. מכשירים רבים מדגם זה 'הוכשרו' על ידי ועדת הרבנים לענייני תקשורת לשמש כטלפון כשר, על ידי הסרת המצלמה, הסרת האפשרות לשליחת מסרונים, הסרת האפשרות לבלוטות' במצב גלוי, חסימת האפשרות להכנסת כרטיס זיכרון ושינויים נוספים בחומרה ובתוכנה. המכשיר נפוץ במגזר החרדי בישראל. נוקיה מכריזה על שני מכשירים חדשים: ה-Nokia 207 וה-Nokia 208, באתר gadgety, ‏3 ביולי 2013
אמנות מופשטת

אמנות מופשטת או אומנות אבסטרקטית היא אמנות בה אין אובייקטים או פיגורות מזוהות. אמנות זו מתרכזת בביטוי של ערכים אמנותיים כגון צבע, צורה, מרקם, קומפוזיציה וכדומה. יש וביטוי זה הוא הפשטה וצמצום של "שפת האמנות" לצורותיה הבסיסיות. מקורה של האמנות המופשטת הוא בתחילת המאה ה-20, בעבודתו של הצייר וסילי קנדינסקי אשר העמיד את ביטוי הרגש, בעזרת מחוות ציוריות, כערך העליון של האמנות. ציוריו שאבו מן הצורות בטבע והיוו מעין הפשטה ציורית שלו. את ציוריו השונים כינה קנדינסקי בשם 'קומפוזיציות'. בכך שאף להדגיש את הניסיון שלו לנתק את הציורים ממקור ההשפעה הוויזואלי שלהן ולהשאיר אותם כחיבור ויזואלי של מרכיבים שונים. בחיבורו הידוע – "על הרוחני באמנות" (1912), ניסה ליצור שיטה מטודית בה הערכים הציוריים מהווים סמלים אוניברסליים במסורת מסורת החשיבה הפנומנולוגית. כך לדוגמה, תיאר קנדינסקי את ההשפעה הפסיכולוגית שבראית צורות גאומטריות או צבעים. בכך הוא ניסה להעניק להם גם משמעות תוכנית. הצבע הכחול, לדוגמה, נתפס בעיניו כ'רוחני' ו'מתרחק' וצורת המשולש דינאמית יותר לעומת הריבוע. לאחרונה התגלה גוף עבודות גדול של ציירת שוודית עלומה בשם הילמה אף קלינט, שהתחילה לצייר ב-1906 ויש המייחסים לה את הציורים המופשטים הראשונים. בארץ ישראל, הציור המופשט נראה תחילה לראשונה ב-1926, כאשר הצייר יצחק פרנקל פרנל הציג את "חיבור ללא עצמים" ו"כינור" בתערוכת אמנים מודרניים בה"אהל" וב "מגדל דוד". ציורים אלו עוררו סערה. רק שני עשורים לאחר מכן, יחד עם התנועה אופקים חדשים, המופשט נהיה חלק עקבי בנוף האמנות בארץ. סגנון אמנות מופשטת אחרת הוא 'מופשט גאומטרי', כלומר ציור הנבנה מצורות גאומטריות טהורות, סגנון המתבטא למשל בציורים של פיט מונדריאן ואחרים. הבדיל מן המופשט הגאומטרי, 'המופשט הלירי' מעמיד את הביטוי האקספרסיבי של האמן במרכז. תולדות האמנות אקספרסיוניזם מופשט אסכולת ניו-יורק אוונגרד רוסי אופקים חדשים קונסטנטין ברנקושי הילמה אף קלינט אמנות שדות הצבע גרינברג, קלמנט, "ציור מודרניסטי", המדרשה, גיליון מס' 3, 2000, עמ' 84–96. קנדינסקיי, ואסילי, על הרוחני באמנות, הוצאת מוסד ביאליק, ירושלים, 1972. דוד גורביץ' ודן ערב, הערך "אמנות מופשטת", באתר אנציקלופדיה של הרעיונות אמנות מופשטת, באתר אנציקלופדיה בריטניקה (באנגלית) אמנות מופשטת, דף שער בספרייה הלאומית יצחק פרנקל: "חיבור ללא עצמים", באתר המחסן של גדעון עפרת, ‏2011-01-01 גדעון עפרת, דורית לויטה, בנימין תמוז, סיפורה של אמנות ישראל, גבעתיים: מסדה, 1980
חוף אואטס

חוף אואטס (באנגלית: Oates Coast) הוא חוף ארץ אואטס שבאנטארקטיקה (חלק מהטריטוריה האנטארקטית האוסטרלית). חוף אואטס הוא מקטע החוף שבין כף הדסון (שבחצי האי מוסון) וכף ויליאמס. אזור ארץ אואטס נצפתה לראשונה בפברואר 1911, על ידי סגן הארי פנל, מהצי המלכותי הבריטי, מפקד ה"טרה נובה" - ספינת המחקר של משלחת טרה נובה, שחקרה את אנטארקטיקה בין השנים 1913–1910. האזור מופה על ידי המשלחת האנטארקטית הלאומית הבריטית (שחקרה את אנטארקטיקה בין השנים 1913 - 1910), ולאחר מכן אזור חוף ארץ אואטס צולם על ידי צי ארצות הברית במסגרת מבצע קפיצה לגובה בין השנים 1947–1946, וכן על ידי המשלחת האנטארקטית הסובייטית (בשנת 1958), משלחת החקר האנטארקטית הלאומית האוסטרלית (בשנים 1959, 1961, 1962), על ידי צי ארצות הברית בשנים 1962–1960 ולבסוף על ידי הסקר הגאולוגי של ארצות הברית בשנים 1964–1963. ארץ אואטס נקראת על שמו של לורנס אוטס. קבוצתו של רוברט סקוט נתקלה בתנאים קשים באופן קיצוני במסעם חזרה מהקוטב הדרומי, בעיקר עקב מזג אוויר גרוע במידה בלתי מצויה, אספקת מזון ירודה, חבלות שנגרמו בנפילות, והשפעות הצפדינה וכוויות הקור, שחברו יחד להאט את התקדמותם. ב-17 בפברואר 1912, סמוך לרגלי קרחון בירדמור, מת אדגר אוונס (חבר המשלחת), כנראה, לדעת חבריו, כתוצאה מפגיעת ראש בנפילה אל תוך בקע כמה ימים קודם לכן. רגליו של אוטס נפגעו מכוויות קור קשות וייתכן (אם כי לא הוכח) שפצע המלחמה שלו נפתח מחדש בגלל השפעות הצפדינה. אין ספק שהוא נחלש והלך בקצב מהיר יותר מחבריו. ברישום ביומנו מיום 5 במרץ כתב סקוט "רגליו של אוטס במצב נורא... החייל המסכן כמעט גמור." התקדמותו האיטית יותר של אוטס, שיתר השלושה מיאנו להפקירו מאחור, גרמה לקבוצה לפגר בלוח הזמנים. בממוצע של 105 ק"מ בין תחנות המזון שהונחו מראש ומלאי של שבוע בלבד של מזון ודלק שסיפקה כל תחנה, נדרשה הקבוצה לקיים מכסת צעידה של למעלה מ-14 ק"מ ביום כדי להצטייד במנות מספיקות למסע 640 הק"מ האחרונים של מסעם חזרה על פני חומת הקרח רוס. אלא שמספר זה היה המיטב שהצליחו להגיע אליו בכל יום נתון והוא הלך והצטמצם לעיתים לכ- 4.8 ק"מ ביום בגלל מצבו המחמיר של אוטס. ב-15 במרץ אמר אוטס לחבריו, שאיננו יכול להמשיך והציע להם להניחו בשק השינה שלו. הם סירבו. הוא הצליח לגרור את עצמו עוד כמה קילומטרים אותו יום אבל מצבו החריף במשך לילה. בבוקר ה-16 במרץ הקיץ אוטס משנתו וידע, כי עליו להקריב את עצמו כדי לתת לאחרים סיכוי להינצל. סקוט כתב, שאוטס אמר להם, "אני רק יוצא החוצה ואולי אתעכב זמן מה", ויצא, חוסך מעצמו את הכאב והמאמץ של נעילת מגפיו. הוא יצא מן האוהל אל תוך סופת השלג בקור של 40°- צלזיוס, אל מותו. חוף אואטס באתר הסקר הגאולוגי של ארצות הברית חוף אואטס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע גאוגרפי והיסטורי על ארץ אואטס רולנד האנטפורד, "המקום האחרון עלי אדמות", עמ' 500
Just One Night

Just One Night (בעברית: רק לילה אחד) הוא אלבום האולפן הרביעי של זמרת הפופ האמריקאית סמנתה פוקס. האלבום יצא לאור ב-21 ביוני 1991, על ידי חברת התקליטים ג'ייב רקורדס. ב-23 ביולי 2012, יצא האלבום מחדש. עם יציאתו נכנס האלבום אל המקום ה-53 במצעד האלבומים הקנדי. האלבום מכיל בתוכו שירים בסגנון הדאנס-פופ והפופ רוק, המשלבים בתוכו גם את הסגנון האורבני. המהדורה המחודשת של האלבום אשר יצאה ב-23 ביולי 2012, חולקה לשני תקליטורים, אשר הכילו בתוכם את שירי האלבום המקורי בגרסאות שונות. כמה עשורים לאחר צאתו, הועלה האלבום לרשת הזרמת המדיה ספוטיפיי. מידע על האלבום Just One Night באתר MusicBrainz האלבום Just One Night באתר Discogs Samantha Fox - Just One Night, Discogs (באנגלית) Just One Night - Samantha Fox | Songs, Reviews, Credits, AllMusic (באנגלית) Samantha Fox - Just One Night, Discogs (באנגלית) Billboard Canadian Albums: Top Albums Chart, Billboard Just One Night, נבדק ב-2019-08-13
Greatest Hits (אלבום של סמנתה פוקס, 1992)

Greatest Hits (בעברית: הלהיטים הגדולים) הוא אלבום הלהיטים הראשון של זמרת הפופ האמריקאית סמנתה פוקס. אלבום הלהיטים יצא לאור בשנת 1992, על ידי חברת התקליטים ג'ייב רקורדס. ב-14 בדצמבר 2009, הוציאה פוקס את אלבום הלהיטים השני שלה, Greatest Hits. האלבום כלל בתוכו את מיטב להיטיה של פוקס, מאז שנת 1986 ועד 1992. האלבום הופק על ידי טימי אלן, ג'ון אסטרופ, פרדי בולנד, רוב בולנד, ג'ון דייוויד, ג'ון דורנו, אדם פואסט, פול פורס, נייג'ל גרין, פיטר האריס, סטיב לאוול, רלף-רנה מואה, סטיב פאוור וסטוק אייטקן ווטרמן. כמה עשורים לאחר צאתו, הועלה האלבום לרשת הזרמת המדיה ספוטיפיי. מידע על האלבום Greatest Hits באתר MusicBrainz טימי אלן, ג'ון אסטרופ, פרדי בולנד, רוב בולנד, ג'ון דייוויד, ג'ון דורנו, אדם פואסט, פול פורס, נייג'ל גרין, פיטר האריס, סטיב לאוול, רלף-רנה מואה, סטיב פאוור, סטוק אייטקן ווטרמן Samantha Fox - Greatest Hits, Discogs (באנגלית) "Greatest Hits: Samantha Fox: Music". Amazon.com. Retrieved 2012-02-19. Samantha Fox Greatest Hits, נבדק ב-2019-08-13
החלום של רד

החלום של רד (באנגלית: Red's Dream) הוא סרט קצר אמריקאי בהנפשה ממוחשבת משנת 1987 שהופק על ידי חברת פיקסאר ובוים ונכתב על ידי ג'ון לאסיטר. בסרט הקצר, שבאורך ארבע דקות, מככב רד, חד-אופן בצבע אדום שחולם על מקום טוב יותר. הסרט הוא הסרט השני באנימציה ממוחשבת של פיקסאר בעקבות הסרט "לוקסו ג'וניור" שהופק בשנת 1986 גם בבימויו של ג'ון לאסיטר. החלום של רד מוצג בצורה יותר חזקה מדמותו של לוקסו ג'וניור. הסרט נועד להפגין חידושים טכניים בתמונות. הסרט נוצר במחשב של החברה, אך בעקבות הגבלת הזיכרון של המחשב הסרט ננטש לטובת פרויקטים נוספים. שטח החברה הלך וגדל, וכתוצאה מכך לאסיטר וצוותו עבדו מחוץ למסדרון במהלך הייצור, שם לאסיטר ישן לפעמים ימים שלמים. הסרט פורסם לראשונה בוועידת SIGGRAPH השנתית באנהיים ב-10 ביולי 1987, וזכה להתלהבות מצד משתתפיה. החלום של רד מעולם לא נקשר לסמל של פיקסאר, בניגוד להרבה סרטים אחרים של החברה. הסרט יצא לווידאו במסגרת "Tiny Toy Stories" בשנת 1996 והופץ באוסף הסרטים הקצרים של פיקסאר, חלק 1 בשנת 2007. הסרט מתרחש בלילה גשום בו בחנות האופניים שוכב בפינה חד אופן אדום בשם רד. רד חולם להיות המופע המרכזי בקרקס, דבר המוצג בחלום בו הוא רוכב ליד ליצן קרקס. לאחר שהוא רוכב, ליצן הקרקס מתחיל בפעולת ג'אגלינג עם שלושה כדורים צבעוניים, אותם הוא מפיל בטעות, מה שגורם לחד האופן להתגלגל מתחתיו ולתפוס אותם. בסופו של דבר, הליצן זורק את אחד הכדורים מהבמה, ומניע את רד להחזיר אותו ללא התראה. לאחר שהבין שחד האופן שלו לא נמצא מתחת לרגליו, הליצן נופל מהקרקע ואחריו רד תופס את שני הכדורים האחרים ומתחיל ללהטט אותם למחיאות כפיים סוערות. כשהחלום מסתיים רד משתחווה לקהל, אך שהוא מבין שהוא עדיין בחנות האופניים הוא נכנס לדיכאון והופך לדומם שוב. החלום של רד הוא הסרט הקצר השני שיצר אולפן האנימציה הממוחשבת, פיקסאר, בעקבות סרטו משנת 1986, לוקסו ג'וניור. לסרט הקצר הבא של החברה, שהיה אמור להיות מוצג בכנס SIGGRAPH בשנת 1987, רצה אדווין קאטמול שהצוות של פיקסאר יעשה סרט באנימציה ממוחשבת ב-Pixar Image Computer. לאסיטר החל לפתח את הסיפור על ליצן קרקס שעומד בבמה על ידי חד אופן משלו, ואילו ויליאם ריבס ואיבן פיסקה אוסטבי עבדו במקבל על הרעיות שלהם, אוסטבי רצה להנפיש אופניים וריבס עבד על יצירת תפאורה גשומה בעיר. בסופו של דבר השלושה שילבו את הרעיונות שלהם, דבר שהביא להתפתחות הסרט. הרעיון של חנות האופניים לתפאורה נוצר בהשארת אוסטבי, חובב אופניים ומתכנת גרפיקה בפיקסאר, שעבד על יצירת תמונות סטילס מורכבות של חנות אופניים. לאסיטר, ריבס ואוסטבי רצו לנסות ולהעניק לסרט מראה "אפל ומצוברח" מובהק בכך שהוא יתקיים בסביבה עירונית גשומה. זמן קצר לאחר השלמת הסרט, ביקרו האנימטורים פרנק תומאס ואולי ג'ונסטון, שניים מתשעת האנימטורים המקוריים של וולט דיסני המכונים "תשעת הזקנים", באולפנים וצפו בסרט. לאחר הצפייה תומאס לחץ את ידו של לאסיטר ואמר לו "ג'ון, עשית את זה". הסרט פורסם לראשונה בוועידת SIGGRAPH השנתית באנהיים ב-10 ביולי 1987, שם זכה להתלהבות מצד משתתפיה. בשנת 1996 הסרט יצא לווידאו במסגרת "Tiny Toy Stories", בנוסף הוא הופץ באוסף הסרטים הקצרים של פיקסאר, חלק 1 בשנת 2007. אתר האינטרנט הרשמי של החלום של רד "החלום של רד", במסד הנתונים הקולנועיים IMDb (באנגלית) "החלום של רד", באתר Rotten Tomatoes (באנגלית) "החלום של רד", באתר דיסני+ סרטים (באנגלית) "החלום של רד", במסד הנתונים הקולנועיים KinoPoisk (ברוסית)
מנג'רו

מנג'רו (באנגלית: Manjaro) היא הפצת לינוקס המתבססת על ההפצה Arch Linux. היא משתמשת במודל הפצה רציפה להפצתה ובמנהל חבילות הקרוי פקמן. ניתן להשתמש בהפצה זו בסביבות שולחן עבודה רבות, ביניהן נמצאות בתמיכה רשמית שלושת ה"מהדורות הרשמיות" של ההפצה: מהדורת Xfce, מהדורת KDE ומהדורת GNOME. מעבר לכך, יש גם גרסאות לא רשמיות שנקראות "מהדורות קהילה" וכמשתמע משמן הן נתמכות על ידי קהילת מפתחי ההפצה, והן כוללות גם סביבות עבודה נוספות, דוגמת שולחנות העבודה MATE, Cinnamon, Budgie, ואף מנהלי חלונות קלי-משקל דוגמת i3 או bspwm. שולחנות עבודה נוספים אפשר להוריד ממנהל החבילות. הפצה זו אומנם מתבססת על Arch Linux, אך רוב כליה פותחו בגרסה ייחודית לה. עם זאת, ניתן להתקין ולהשתמש גם באלה של Arch Linux, ואף לגשת למאגרי התוכנה שלה (AUR). הפצה זו כוללת הן ממשק התקנה גרפי והן אחד העושה שימוש בממשק שורת פקודה. בקשר לאחרון, הנקרא Manjaro Architect זהו קובץ התקנה המוריד את קובצי ההתקנה דרך האינטרנט ועל כן עדכני בקביעות ושוקל פחות מקבצי התקנה גרפית. הוא מאפשר לבחור מסביבות שולחן העבודה השונות, כולל אלו הלא רשמיות. Arch Linux אובונטו (לינוקס) פדורה (הפצת לינוקס) מדיה וקבצים בנושא מנג'רו בוויקישיתוף אתר האינטרנט הרשמי של מנג'רו (באנגלית) מנג'רו, ברשת החברתית פייסבוק מנג'רו, ברשת החברתית אקס (טוויטר) מנג'רו, הבלוג הרשמי על ההפצה באתר DistroWatch דף גרסת Xfce, מתוך אתר ההפצה דף גרסת KDE, מתוך אתר ההפצה דף גרסת GNOME, מתוך אתר ההפצה על ההפצות הקהילתיות, מאוחזר מתוך אתר ההפצה Accessing the AUR, מתוך wiki.manjaro.org Manjaro Architect, מתוך אתר ההפצה MANJARO GNOME 17.0 RELEASED, מתוך אתר ההפצה. פורסם ב-7 במרץ 2017 Manjaro 19.0 released (Gnome, KDE, XFCE, Architect), הודעה על שחרור הגרסה